Vi har haft en rigtig dejlig efterårsferie i Veronica og Laurents lejlighed. Både voksne og børn var især glade for tagterrassen og for den korte afstand til stranden. Vejret i oktober var rigeligt varmt til at bade i havet og til både morgenmad og aftensmad på tagterrassen.
Lejligheden ligger i en bilfri gade, men der var mere trafikstøj end forventet fra den nærliggende større vej. Det var meget nemt at komme med bus til og fra Málaga centrum, fra busstoppestedet ca. 150 m fra lejligheden.
Langs stranden findes mange restauranter og et større supermarked ca. 500 m til fods fra lejligheden.